CELEX: 32015D1782
Language: da
Date: 2015-10-05 00:00:00
Title: Rådets afgørelse (FUSP) 2015/1782 af 5. oktober 2015 om ophævelse af fælles holdning 2004/487/FUSP om yderligere restriktive foranstaltninger over for Liberia og om ændring af fælles holdning 2008/109/FUSP om restriktive foranstaltninger over for Liberia

6.10.2015   
            
            
               DA
            
            
               Den Europæiske Unions Tidende
            
            
               L 259/25
            
         RÅDETS AFGØRELSE (FUSP) 2015/1782
   af 5. oktober 2015
   om ophævelse af fælles holdning 2004/487/FUSP om yderligere restriktive foranstaltninger over for Liberia og om ændring af fælles holdning 2008/109/FUSP om restriktive foranstaltninger over for Liberia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 29. april 2004 fælles holdning 2004/487/FUSP (1), hvorved der indførtes visse finansielle foranstaltninger.
            
         
               (2)
            
            
               Rådet vedtog den 12. februar 2008 fælles holdning 2008/109/FUSP (2), hvorved der indførtes rejserestriktioner og en våbenembargo.
            
         
               (3)
            
            
               De Forenede Nationers Sikkerhedsråd vedtog den 9. december 2014 UNSCR 2188 (2014) med hensyn til Liberia, hvorved de restriktive foranstaltninger vedrørende indrejse og våbenembargoen blev forlænget med en periode på ni måneder.
            
         
               (4)
            
            
               De Forenede Nationers Sikkerhedsråd vedtog den 2. september 2015 UNSCR 2237 (2015) med hensyn til Liberia, hvorved de rejserestriktioner og finansielle foranstaltninger, der var fastsat i punkt 4 i UNSCR 1521 (2003) og punkt 1 i UNSCR 1532 (2004), blev ophævet, og våbenembargoen blev forlænget for så vidt angår alle ikkestatslige enheder og enkeltpersoner, der opererer på Liberias område, indtil den 2. juni 2016.
            
         
               (5)
            
            
               Fælles holdning 2008/109/FUSP bør derfor ændres i overensstemmelse hermed, og fælles holdning 2004/487/FUSP bør ophæves.
            
         
               (6)
            
            
               Der er behov for yderligere handling fra Unionens side for at iværksætte visse foranstaltninger —
            
         VEDTAGET DENNE AFGØRELSE:
   Artikel 1
   Artikel 3 i fælles holdning 2008/109/FUSP udgår.
   Artikel 2
   Artikel 4 i fælles holdning 2008/109/FUSP omnummereres til artikel 3.
   Artikel 5 i fælles holdning 2008/109/FUSP omnummereres til artikel 4.
   Artikel 3
   Fælles holdning 2004/487/FUSP ophæves.
   Artikel 4
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget Luxembourg, den 5. oktober 2015.
      
         
            På Rådets vegne
         
         N. SCHMIT
         
            Formand
         
      
   
   
      (1)  Rådets fælles holdning 2004/487/FUSP af 29. april 2004 om yderligere restriktive foranstaltninger over for Liberia (EUT L 162 af 30.4.2004, s. 116).
   
      (2)  Rådets fælles holdning 2008/109/FUSP af 12. februar 2008 om restriktive foranstaltninger over for Liberia (EUT L 38 af 13.2.2008, s. 26).